Charlie Brooker's Screenwipe

Charlie Brooker’s Screenwipe – BBC laida, apžvelgianti kitas televizijos laidas ir supažindinanti su jų kūrimo procesu. Savo turiniu ji panašį į komiko ir rašytojo Ch. Brooker laikraštyje The Guardian rašomą skiltį ir kitą neseniai jo sukurtą laidą Newswipe.

 Formatas 

Screenwipe – tai laida, dažnai kandžiai analizuojanti kitas televizijos laidas, jų žanrus, kainą, kūrybos ir atrankos procesus. Ch. Brooker ypatingą dėmesį skiria mažiau žinomiems palydovinės ir kabelinės televizijos kanalams, dedikuotiems lošimui, prekių pardavimui ir horoskopams. Jis tiria galimą televizijos įtaką visuomenei ir dažnai laidų sukeliamus nepilnavertiškumo, baimės, neramumo bei depresijos jausmus. Viena Screenwipe epizodo dalių būna skiriama teigiamiems atsiliepimams ir analizuoja laidų  žanro bei turinio patrauklumo priežastis.

Didelė laidos dalis filmuojama Ch. Brooker svetainėje, kurioje jį matome sėdintį ant sofos priešais savo televizorių ir nešiojamąjį kompiuterį. Kalbėdamasis su kamera, jis dažnai užgaulioja ar sarkastiškai komentuoja tai, ką tuo metu rodo televizija. Tokie vedėjo pasisakymai būna pertraukiami komentuojamų televizijos laidų ištraukų.

Likusiąją Screenwipe dalį Brooker pristatinėja segmentus apie televizijų programas, įvairius laidų žanrus ir jų gamybos ypatumus. Šios dalies metu aiškinamos temos dalyvius vaidina laidos kūrimo komanda. Screenwipe ne tik sugeba prajuokinti žiūrovą kandžiomis pastabomis bei sarkazmu, bet ir moko apie painų televizijos pramonės pasaulį. 

 Laidos 

 Sezonas  Laidų skaičius Rodyta 1 Sezonas 3 Kovo 2, 2006 - Kovo 16, 2006 2 Sezonas  7 Liepos 20, 2006 - Gruodžio 31, 2006 3 Sezonas 4 Vasario 5, 2007 - Vasario 26, 2007 4 Sezonas  7 Rugsėjo 25, 2007 - Gruodžio 19, 2007 5 Sezonas 6 Lapkričio 18, 2008 - Gruodžio 24, 2008

Ch. Brooker mėgsta paskirti savo laidą vienai specifiniai temai. Vieni įsimintesnių tokio tipo epizodų buvo skirti amerikietiškai televizijai (didžioji jo dalis nufilmuota JAV)Charlie Brooker's Screenwipe USA Special, žinioms (sukurtas dar pieš atsirandant Newswipe)Charlie Brooker's Screenwipe news special, reklamaiCharlie Brooker's Screenwipe TV advertising special ir vaikų laidomsCharlie Brooker's Screenwipe on children's TV. Labiausiai savo formatu išsiskyrė serija apie televizijos laidų scenarijaus kūrimąCharlie Brooker's Screenwipe TV writer special . Joje matėme interviu su žinomais Jungtinės Karalystės scenaristais.
2007 m. rugsėjį buvo parodyta ir speciali laidos serija Screenwipe Guide to TV, kurioje Ch. Brooker atskleidė televizijos programų gamybos išlaidas. Pavyzdžiui, vienas Screenwipe epizodas kainuoja kiek daugiau nei 47 tūkst. svarų sterlingų (maždaug 183 tūkst. litų), nors tai - tik mažo biudžeto laida, trunkanti 30-50 minučių. Joje buvo pakartoti ir anksčiau kurti reportažai apie laidų idėjų įgyvendinima, laidų montavimą ir darbą  televizijoje.

 Humoras 

Laidos juokai dažniausiai būna sarkastiški bei kandūs. Ch. Brooker kartais perdėtai morališkai lygina menamas tam tikrų televizijos programų pažiūras ir minėtų pažiūrų logines pasekmes jeigu šios egzistuotų realiame pasaulyje.

Ch. Brooker garsėja neigiamu tokių realybės šou kaip Big Brother (lietuviškas atitikmuo Akvariumas) bei The X Factor (atitikmuo: Kelias į žvaigždes) vertinimu ir skiria kandžias pastabas jų žiūrovams.

Laidos vedėjas dažnai rodo įvairių televizijos serialų įrašus juos komentuodamas ir ironiškai lygindamas su kitomis laidomis, filmais etc. taip pakeisdamas žiūrovo požiūrį į filmuotą medžiagą. Ch. Brooker taip pat nevengia pasijuokti iš savęs bei savo kuriamos laidos. 

Nepaisant Ch. Brooker menkinančių ir žeidžiančių replikų apie įvairius televizijos šou bei žmones, kartais žiūrovai išgirsta ir kai kurioms laidoms skirtų pagyrimų. Ch. Brooker prisipažino mėgstantis tokius serialus kaip amerikiečių The Shield, Deadwood, The Wire, Mad Men, naująjį Battlestar Galactica bei naujai britų kuriamą Doctor Who. Iš senesnių laidų Ch. Brooker išskiria Jacob Bronowski dokumentinį serialą The Ascent of Man ir giria vedėjo kalbėjimo manierą, informacijos pateikimo profesionalumą.

 Animacija 

Televizijos laidoje naudojama David Firth sukurta animacija, iliustruojanti Ch. Brooker aiškinamas temas apie laidų kūrimą, prodiusavimą ir kitus su darbu televizijoje susijusius dalykus. Iki šiol buvo panaudoti aštuoni animatoriaus kūriniai. D. Firth jų sukūrė daugiau, tačiau dalį BBC atmetė kaip pernelyg žeidžiančias.
Kiekvienos serijos pradžioje rodomą animaciją sukūrė Flush Draw Studio.

 Newswipe 

2009 metų pavasarį BBC Four pradėjo rodyti laidą Newswipe, satyriškai apžvelgenčią žiniasklaidą. Sukurta ir vedama to paties Ch. Brooker, savo formatu ji primena Screenwipe, tik dėmesį telkia ne į televiziją bendrai, o į aktualiausias žinias, jų pateikimą visuomenei. 

 Charlie Brooker 

Britų komikas, rašytojas, televizijos laidų vedėjas ir kūrėjas. Gimė 1971 m. kovo 3 d. Redinge, Berkšyro grafystėje. Jo humoro jausmas yra negailestingas, bedieviškas ir kandžiai pesimistinis. Neseniai buvo nominuotas BAFTA apdovanojimui už penkių dalių siaubo dramą Dead Set.
Ch. Brooker lankė Vestminsterio universitetą Londone, tačiau neparašė diplominio darbo, taigi jo nebaigė.
2000 m. laikraštyje The Guardian jis pradėjo rašyti skiltį apie televiziją, pavadintą Screen Burn, kuri tebespausdinama. Būtent šiais straipsniais dalinai paremtas Screenwipe.

 Išnašos 

 Šaltiniai 
 Charlie Brooker's Screenwipe  iš bbc.co.uk

 Charlie Brooker
 Charlie Brooker Twitter puslapis

Kategorija:Televizijos laidos